Braiens Gudmens

Braiens Gudmens (angļu: Brian Goodman; dzimis 1963. gada 1. jūnijā) ir amerikāņu aktieris, režisors un scenārists. Kā aktieris viņš plašāk pazīstams kā Šons Kavano seriālā "Rizoli un Aila" un majors Bosvels filmā "Ātrs un bez žēlastības: Tokijas drifts". Arī pazīstams ar lomām seriālos "Pazudušie", "24 stundas" un "Kāsla metode". Kā režisors Braiens Gudmens pazīstams ar filmām Black Butterfly (2017) un Last Seen Alive (2022), kā arī ar filmu What Doesn't Kill You, kas bija balstīta uz Gudmena kriminālo pagātni.

 Dzīvesgājums 
Braiens Gudmens piedzima 1963. gada 1. jūnijā Dienvidbostonā, Masačūsetsā. Divpadsmit gadu vecumā Braiens pameta skolu un sāka dzīvot uz ielas, faktiski kļūstot par bezpajumtnieku. Lai izdzīvotu, pēc Gudmena teiktā, viņš ķērās pie jebkāda veida darba, tostarp nelegālām darbībām, piemēram, narkotiku tirdzniecības. Pats aktieris stāsta, ka vairāki neveiksmīgi narkotiku darījumi noveda pie apšaudēm, kurās viņš tika ievainots. 1989. gadā Braiens Gudmens tika nosūtīts uz cietumu par ielu kautiņu, un viņš netika atbrīvots līdz 1994. gadam. Piecu gadu soda laikā viņš divas reizes tika nosacīti atbrīvots, taču abas reizes pārkāpa nosacītās atbrīvošanas noteikumus un atgriezās cietumā. Ieslodzījuma laikā viņš sāka cīņu ar alkoholismu, apmeklējot Anonīmo alkoholiķu sapulces.

Pēc izkļūšanas no cietuma Braiens Gudmens stāsta, ka mēģinājis aplaupīt narkotiku tirgotājus, cenšoties "aizpildīt tukšumu savā sirdī", taču šie mēģinājumi neesot devuši gaidīto rezultātu.

 Karjera 
Kā stāsta pats Gudmens, viņš vēlējās kļūt par aktieri jau astoņu gadu vecumā, pēc tam, kad televīzijā noskatījās filmu Brian's Song ar Džeimsu Kānu galvenajā lomā. Tomēr pēc skolas pamešanas un dzīves uzsākšanas uz ielas viņš pie sava sapņa atgriezās tikai cietumā, kur daudz skatījās televīziju un sapņoja par aktiera karjeru. 1998. gadā, uzzinot par noklausīšanos mazbudžeta filmai Southie ar Doniju Volbergu galvenajā lomā, Braiens Gudmens nolēma tajā piedalīties un ieguva savu pirmo nelielo lomu. Filma aizsāka arī viņa draudzību ar Volbergu, ar kuru Gudmens vēlāk filmējās filmās "Anapolisa" un South Beach Kings, kā arī televīzijas seriālos Boomtown, "Rizoli un Aila" un Boston Blue. Vēlāk Gudmens izvēlējās Volbergu arī savai režisora debijas filmai What Doesn’t Kill You. Pēc filmas Southie Gudmens ieguva vēl divas nelielas lomas filmās In Dreams un Snitch. Pats aktieris atzinis, ka viņam ļoti paveicās, ka visas trīs filmas tika uzņemtas Bostonā, jo viņa nosacītās atbrīvošanas nosacījumi liedza pamest Masačūsetsas štatu.

Pēc nosacītās atbrīvošanas Braiens Gudmens pārcēlās uz Losandželosu, kur sākotnēji aizrāvās ar azartspēlēm un golfu, vienlaikus turpinot pilnveidot savas aktiermākslas prasmes. 2001. gadā Gudmens ieguva nelielu lomu filmā Scenes of the Crime, kurā strādāja arī par tehnisko konsultantu. Tur viņš piesaistīja producenta Roda Lūrija uzmanību, kurš vēlāk uzaicināja viņu atveidot otrā plāna lomu filmā The Last Castle. Filmēšanas laukumā Gudmens iepazinās ar aktieri Marku Rafalo, kuru vēlāk arī uzaicināja filmēties savā režisora debijas filmā What Doesn’t Kill You. Savukārt Rafalo vēlāk uzaicināja Gudmenu piedalīties savā režijas projektā Sympathy for Delicious. Gudmens kopā ar Rafalo filmējās arī televīzijas seriālos Task un I Know This Much Is True.

2002. gadā Braiens Gudmens piedalījās noklausīšanās uz galvenā varoņa tēva lomu Stīvena Spīlberga filmā "Noķer mani, ja vari", taču loma galu galā tika Kristoferam Volkenam. Neskatoties uz to, Spīlbergs uzaicināja Gudmenu parādīties epizodiskā lomā šajā filmā, kā arī vēlāk izvēlējās viņu epizodiskai lomai savā 2005. gada filmā "Minhene". Televīzijā Gudmens parādījās divās seriāla "24 stundas" sērijās, kā arī atveidoja otrā plāna lomu seriālā Line of Fire, ko veidoja Rods Lūrijs un kas tika atcelts pēc vienas sezonas. 2006. gadā aktieris spēlēja galvenā varoņa tēvu filmā "Ātrs un bez žēlastības: Tokijas drifts". 2007. gadā Braiens Gudmens parādījās četrās seriāla "Pazudušie" trešās sezonas sērijās.

Pēc tam, kad 1998. gadā Gudmens izlasīja scenāriju filmai Southie, aktieris sāka kopā ar Doniju Volbergu rakstīt scenāriju savai filmai, kuras pamatā bija viņa kriminālā pagātne. 2008. gadā Gudmens bija nodrošinājis producentu Marka Frīdmana un Roda Lūrija atbalstu, ar kuriem viņš bija iepazinies filmas Scenes of the Crime uzņemšanas laukumā. Gudmens galvenajai lomai izvēlējās aktieri Marku Rafalo, bet otrā plāna lomai — Doniju Volbergu. Filma, kas tika uzņemta 23 dienās Bostonā, kļuva par Gudmena režisora debiju.

No 2010. līdz 2014. gadam Braiens Gudmens spēlēja vienu no galvenajām lomām seriālā "Rizoli un Aila". Pēc tam viņš parādījās epizodiskās lomās vairākos seriālos, tostarp "Kāsla metode", "Melu teorija" un "Nozieguma skelets". No 2016. līdz 2017. gadam aktieris atveidoja vienu no galvenajām lomām seriālā Chance. 2016. gadā gadā Braiens Gudmens režisēja savu otro filmu Black Butterfly, kas balstīta uz 2008. gada franču filmu ar tādu pašu nosaukumu, aktieris savā filmā atveidoja arī nelielu lomu.

2023. gadā gadā Braiens Gudmens atveidoja otrā plāna lomu miniseriālā "Liktenīgais valdzinājums" , kas balstīts uz 1987. gada tāda paša nosaukuma filmu. 2025. gadā Braiens Gudmens parādījās seriālu Task un Boston Blue epizodēs.

 Personīgā dzīve 
Braiens Gudmens ir precējies ar Ketlīnu Gudmenu, un viņam ir divi dēli — Braiens un Marks. Brīvajā laikā aktieris aizraujas ar dažādiem sporta veidiem, tostarp tenisu un softbolu.

 Filmogrāfija 

 Kā režisors un scenārists 
GadsNosaukumsRežisorsScenārists2008What Doesn't Kill Youjājā2016Black Butterflyjā2022Last Seen Alivejā

 Lomas filmās 
GadsNosaukumsLoma1998SouthiemūksIn DreamspolicistsSnitchGevins2001Scenes of the CrimesTrevorsThe Last CastleBoprē"Kokaīns" (Blow)Gass 2002"Noķer mani, ja vari" (Catch Me If You Can)moteļa īpašnieks2005"Anapolisa" (Annapolis)Bills Huards"Minhene" (Munich)karojošs amerikānis2006The Dog ProblemDžo"Ātrs un bez žēlastības: Tokijas drifts" (The Fast and the Furious: Tokyo Drift)majors Bosvels2007Kings of South BeachDžims Hokss2008What Doesn't Kill YouPets Kellijs2010Sympathy for DeliciousK. O. Džeko2016Black Butterflyvadītājs/aģents Rotvels

 Televīzija 
GadsNosaukumsLomaPiezīmes2001Thieveskazino menedžerissērija: Casino2002BoomtownSpetssērija: Insured by Smith & Wesson2003"24 stundas" (24)Rejmonds O'Hara2 sērijas2004"Ņujorkas policisti" (NYPD Blue)Mikijs Koulssērija: You're Buggin' Me2005"Džeks un Bobijs" (Jack & Bobby)detektīvs Simonsssērija: Stand by Me2003—2005Line of FireDonovans Stabinsotrā plāna loma; 13 sērijas2006In JusticeRasels O'Braienssērija: Another Country"CSI Lasvegasa" (CSI)Dereks Polssērija: Living LegendDay Breakleitnants Greivsssērija: What If The're Stuck?2007"Pazudušie" (Lost)Raiens Praiss4 sērijasThe CloserVinss Kemblssērija: Blindsided2008"Noziedzīgie prāti" (Criminal Minds)Lū Dženkinsssērija: Memoriam2009LeverageDžeds Rakerssērija: The Tap-Out Job2010"NCIS Losandželosa" (NCIS LA)Damiens Salernosērija: The Bank JobJustified Džosērija: Long in the Tooth"CSI Ņujorka" (CSI NY)Tonijs Dairisasērija: Rest in Peace, Marina Garito"Trīs upes" (Three Rivers)kapteinis Lenss Kārlailssērija: Every Breath You TakeDrop Dead Divaseržānts Lū Kontorsīsērija: Will & Grayson"Melu teorija" (Lie to Me)Deils Enslingerssērija: Black and White"Nozieguma skelets" (Bones)Maiks Dvorskissērija: The Doctor in the Photo2011"Īpašo uzdevumu vienība Hawaii 5-0" (Hawaii Five-0)komandieris Sems Heilssērija: Tidal Wave"Kāsla metode" (Castle)Gērijs Makalisters2 sērijas"Anarhijas dēli" (Sons of Anarchy)Hafssērija: Una Venta2011—2012RevengeKārls Porters4 sērijas2012—2013The Mob DoctorEdijs Nolans2 sērijas2010—2014"Rizoli un Aila" (Rizzoli & Isles)leitnants Šons Kavanogalvenā loma; 40 sērijas2015—2016AquariusDžo Vilsons6 sērijas2016—2017Chancedetektīvs Kevins Hainssgalvenā loma; 13 sērijas2020I Know This Much Is TrueElssērija: OneDirty JohnSidz Montgomerijssērija: The Twelfth of Never2023"Liktenīgais valdzinājums" (Fatal Attraction)Artūrs Tomlinsonsotrā plāna loma; 8 sērijas2025TaskVinsents2 sērijasBoston BlueDžims Šovssērija: Suffer the Children

 Atsauces 

 Ārējās saites 

Kategorija:1963. gadā dzimušie
Kategorija:Amerikāņu kinoaktieri
Kategorija:ASV televīzijas aktieri
Kategorija:ASV televīzijas režisori